Burlington
        
         (by i Canada)
Store norske leksikon,Geografi,Verdens geografi,Nord- og Mellom-Amerika,Canadas geografi
Burlington er en by i Canada, i provinsen Ontario, beliggende ved Ontariosjøen, 5 kilometer nord for Hamilton.
Byen har 183 314 innbyggere (2016) og er en del av byregionen Hamilton og storbyregionen Golden Horseshoe, som har Toronto som senter. Burlington er hovedsakelig en boligforstad. Det er noe industri. Byen hadde en betydelig vekst etter 1960 som følge av tilflytting både fra Hamilton og Toronto. Det er broforbindelse (1958) over Ontariosjøen til Hamilton.Burlington ble grunnlagt i 1873 og fikk bystatus i 1974. Les mer i Store norske leksikon Canadas historie Canadas geografi